C 281/8
BG
Официален вестник на Европейския съюз
22.7.2022 г.
Предварително уведомление за концентрация (Дело M.10718 — KINGSPAN / ONDURA) Дело кандидат за опростена процедура (текст от значение за ЕИП)
(2022/C 281/06) 1.
На 14 юли 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Kingspan Group Limited („Kingspan“, Обединеното кралство), под контрола на Kingspan Group Plc (Обединено кралство), — Ondura SAS („Ondura“, Франция), под непрекия контрол на Naxicap Partners.
Предприятие Kingspan ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие Ondura.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Kingspan развива дейност в световен мащаб в производството на сандвич-панели, изолация, решения в областта на светлината и въздуха, водата и енергията, както и технологии за центрове за данни и подови настилки и покрития, — Ondura развива дейност в световен мащаб в областта на производството и доставката на леки покривни и хидроизолационни решения за скатни и плоски покриви, прозрачни и полупрозрачни пластмасови листове, аксесоари и допълнителни продукти. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10718 — KINGSPAN / ONDURA Забележки могат да се изпращат до Комисията по електронна поща, по факс или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 Пощенски адрес: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.